Twee gestremdes beseer op busTwee gestremde persone en ŉ passasier is Maandagoggend op ‘n bus in Pretoria beseer. Volgens Chris Botha, ŉ woordvoerder van Netcare 911, het ŉ passasiersbus skielik remme aangeslaan by die kruising van Steve Bikoweg (Voortrekkersweg) en Booysenstraat in Mayville, om ŉ botsing te vermy. “Twee gestremde persone is deur die momentum vorentoe geslinger. Hulle het ŉ derde passasier wat gestaan het, getref. Paramedici van Netcare 911 het die drie passasiers vir geringe beserings behandel. Hulle is na die Netcare Moot-hospitaal geneem vir verdere behandeling,” het Botha gesê.